En 46-årig mand fra Østeuropa blev i går udvist af Danmark ved retten i Holstebro. Den 46-årige var sigtet for to tyverier i Din Tøjmand i Thisted, det var også her, han blev pågrebet onsdag. De ansatte genkendte manden fra et tidligere besøg i august, hvor det lykkedes ham at stikke af med sko for en værdi af 1300 kroner. Det skriver TV MIDTVEST. Via overvågningsbilleder fra dengang kunne de ansatte bekræfte, at tyven nu var vendt tilbage. Derfor valgte de at tilbageholde ham indtil politiet kom og anholdte ham. Den 46-årige bliver fængslet frem til den 20. oktober, hvorefter udvisningen bliver effektueret.

Referat:
En østeuropæisk mand er blevet udvist af Danmark, efter at han blev pågrebet ved et butikstyveri i Thisted.